Donna Sciberras ta’ 20 sena mill-Furjana ntbagħtet 24 xahar ħabs wara li ammettiet l-akkużi li laqgħet għandha oġġetti misruqa u tlajjat għal skop ta’ prostituzzjoni. L-Ispettur Carlos Cordina spjega lill-Qorti li Sciberras għandha bżonn l-għajnuna hekk kif mill-ġdid qabdet it-triq tad-droga. Hija kienet arrestata f’post magħruf għall-prostutuzzjoni. Huwa spjega li sas-6 ta’ Awwissu li għadda hija kienet qed issegwi programm tal-Caritas, iżda fi żmien 15-il ġurnata żgarrat mill-ġdid. L-ispettur Cordina żied jgħid li mill-fedina penali tal-imputata, iż-żagħżugħa dejjem ingħatat l-opportunità iżda wara dejjem waqgħet għall-vizzju tad-droga u bdiet tiffrekwenta postijiet notorji għall-prostituzzjoni bħal Gżira u l-Marsa. Hekk kif il-Maġistrat Neville Camilleri kkundannaha sentejn ħabs Sciberras infaqgħet tibki, bil-Maġistrat iwissieha li hu għall-ġid tagħha li meta tkun fil-ħabs issegwi l-programm biex teħles mill-vizzju tad-droga.